**ÁRVERÉSI TÁJÉKOZTATÓ**

**a LUK-094 rendszámú**

**Santana gyártmányú, SJ típusú**

**gépjármű értékesítése**

**1. Az értékesítésre meghirdetett ingó vagyon (gépjármű) jellemzői:**

***1.1. Nyilvántartási adatok***

* Gyártmány: Santana
* Típus: SJ
* Forgalmi rendszám: LUK-094
* Motorüzemmód: Benzin
* Gyártási év: 1999.
* Tulajdonos: Derecske Város Önkormányzata
* Tulajdoni hányad: 1/1
* Bejegyzett terhek: nincs

***1.2. A gépjármű bemutatása:***

A Santana gyártmányú SJ típusú gépjárművet 1999-ben gyártották. Hazai forgalomba helyezése 2011. február 15. napján történt. A jármű 2024. augusztus 03-ig érvényes forgalmi engedéllyel rendelkezik. A gépjármű benzin üzemű. A sebességváltó mechanikus. A hengerűrtartalom 1 298 cm3, teljesítménye 51 kW.

***1.3. A gépjármű jogi helyzete:***

A LUK-094 rendszámú Santana gyártmányú SJ típusú gépjármű Derecske Város Önkormányzata tulajdonában van, 1/1 tulajdoni hányaddal.

***1.4. A gépjármű megtekintése:***

A gépjármű előre egyeztetett időpontban megtekinthető. A gépjármű megtekintésével kapcsolatban egyeztetni lehet az (54) 410-078-as telefonszámon, vagy személyesen a Derecskei Közös Önkormányzati Hivatal, Jogi és Szervezési csoportjánál.

**2. A gépjármű értékesítésének formája:**

Nyilvános árverés (nyíltlicit).

**3. Kikiáltási ár:**

Az árverésre kerülő gépjármű kikiáltási ára **bruttó 800.000 Ft.** Az árverés során árlejtésre nincs lehetőség.

**4. Ajánlati biztosíték:**

**-Az ajánlati biztosíték mértéke: 80.000 Ft.**

- Azajánlati biztosítékot úgy kell megfizetni, hogy az átutalt vagy befizetett összeg legkésőbb az árverésre jelentkezés napját megelőző munkanapon a Derecske Város Önkormányzat OTP Bank Nyrt.-nél vezetett 11738118-15372985 számú költségvetési számláján jóváírásra, vagy készpénzben az árverés helyszínén, a Derecskei Közös Önkormányzati Hivatal pénztárába befizetésre kerüljön az árverés megkezdése előtt 30 perccel. Az átutalásnál a megjegyzés rovatban kérjük a következő szövegrész feltüntetését: **„Ajánlati biztosíték a Santana gyártmányú SJ típusú gépjármű vételére”.**

**-** A Kiíró az ajánlati biztosíték után költséget nem számol fel, kamatot nem fizet, kivéve ha a visszafizetési határidőt elmulasztja.   
- A nem nyertes ajánlattevők az árverés megtartása, illetve az árverés eredménytelennek nyilvánítása után készpénzben történő befizetés esetén azonnal felvehetik a befizetett ajánlati biztosítékot, átutalás esetén a Kiíró gondoskodik az ajánlati biztosíték visszautalásáról az árverés napját követő 2. munkanapig.

A nyertes ajánlattevő esetében a befizetett biztosíték a vételárba beszámításra kerül, de ha a szerződés megkötése neki felróható vagy érdekkörében felmerült más okból hiúsul meg, az ajánlati biztosítékot elveszti. Az elvesztett ajánlati biztosíték a Kiírót illeti meg.

**5. Ajánlati kötöttség:**

-A nyertes és a második helyezett ajánlattevő az eredményesnek nyilvánított árverés napjától számított 60 napig – illetve, ha harmadik személy részére jogszabályban vagy szerződésben elővásárlási jog van biztosítva, az arról lemondó jognyilatkozat kézhezvételétől számított 60 napig - kötve van ajánlatához, kivéve ha ezen határidőn belül a Kiíró az árverésen nyertes ajánlattevővel szerződést köt, vagy az árverésen résztvevőkkel közli, hogy azt eredménytelennek nyilvánította.

-Amennyiben az ajánlattevő az ajánlati kötöttségének ideje alatt ajánlatát visszavonja, ezzel az általa befizetett ajánlati biztosítékot elveszti. Az elvesztett ajánlati biztosíték a Kiírót illeti meg.

**6. Az árverés helye és ideje:**

**Az árverés helye:** Derecskei Közös Önkormányzati Hivatal

4130 Derecske, Köztársaság út 87. szám „B. épület” Díszterem

**Az árverés időpontja:** **2024. március 21. 1000 órai kezdettel.**

**Az árverés lebonyolítását végzi:** Derecskei Közös Önkormányzati Hivatal

4130 Derecske, Köztársaság út 87. szám

Telefon: 06 (54) 410-078, fax: 06 (54) 548-089

**7. Az árverésen való részvétel feltételei:**

Az árverésen való részvétel előzetes jelentkezés alapján történik. Jelentkezni személyesen, vagy meghatalmazottnak adott meghatalmazás útján lehet.

**Jelentkezés helye:** Derecske Közös Önkormányzati Hivatal (4130 Derecske, Köztársaság út 87. szám, C. épület, 3. sz. irodahelyiség).

**Jelentkezés időpontja:** 2024. március hó 20. napján 15.00 óráig vagy az árverés napján az árverést megelőző 15 percben.

Az árverés magyar nyelven történik.

Az árverés nyilvános, amelyen részt vehet:

Természetes személy, jogi személy vagy jogi személyiség nélküli gazdasági társaság, egyéni vállalkozó, vagy ezek konzorciuma.

- Ha az ajánlattevő jogi személy, vagy jogi személyiség nélküli gazdasági társaság be kell mutatnia a beadáshoz képest 30 napnál nem régebbi cégkivonat másolatát, vagy ha azzal még nem rendelkezhet cégbejegyzés iránti kérelmének másolatát, a cégbírósági lajstromszámmal, illetve a bírósági nyilvántartásba vételről szóló okiratot, továbbá aláírásra jogosult képviselőjének aláírási címpéldányát.

- Egyéni vállalkozónak a vállalkozói engedély hiteles másolatát kell átadnia.

- Természetes személy személyazonosságát személyi igazolvánnyal igazolja.

- Külföldi ajánlattevőnek nem hiteles magyar fordításban is be kell nyújtania a megjelölt dokumentumokat. Külföldi ajánlattevőnek belföldi székhellyel (lakóhellyel) rendelkező kézbesítési megbízottat kell megneveznie.

- Amennyiben az Európai Unió más tagállamában letelepedett pályázó letelepedési helye szerinti országban az e rendelet által megkövetelt igazolás nem létezik, a Kiíró köteles elfogadni az adott igazolással egyenértékű igazolást, illetve dokumentumot is.

A jelentkezés további feltételei:

* Az ajánlattevő személyesen vagy képviselője útján az árverés időpontja előtt jelentkezik az árverésen történő részvételre és az ajánlati biztosítékot befizette;
* A dokumentációban ismertetett árverési és szerződéskötési feltételeket írásban tett nyilatkozat formájában tudomásul vette;
* Írásban vételi szándéknyilatkozat formájában megjelölte, hogy a LUK-094 forgalmi rendszámú Santana gyártmányú SJ típusú gépjárművet szándékozik vásárolni;
* Az árverésen a felhívásban megjelölt helyen és időpontban megjelent;
* Írásban nyilatkozott arról, hogy nincs köztartozása.

**8. Az árverés lebonyolítása, licit-lépcső:**

- Licitálni kizárólag a kikiáltási ártól felfelé lehet.

- A licitet levezető az árat előre meghatározott licit-lépcsőknek megfelelően emeli.

Licit-lépcső:

A licitálás licitlépésenként történik. A licitlépcső az a legkisebb értéknövekmény, amely alkalmazásával az ár új licitnek számít. Az egyszerre megtehető licitlépcsők száma nincs korlátozva.

A licitlépcső mértéke: bruttó 25.000 Ft.

- Az árverés nyertese, aki a kikiáltási árhoz képest a legmagasabb vételi ajánlatot teszi.

- A licitet addig kell folytatni, amíg egy ajánlattevő marad.

**9. Az árverés érvényessége / eredménytelensége:**

Az árverés érvényes:

Az árverés érvényes, amennyiben legalább egy résztvevő az árverésen megjelenik és az ajánlati biztosítékot az előzetesen kiadott dokumentációban meghatározott határidőig befizette és a kikiáltási árat megajánlotta.

Az árverés eredménytelen:

- Az árverés eredménytelen amennyiben az árverés időpontjában nem jelent meg senki.

- Az árverés eredménytelen, ha ketten vagy többen egyszerre szállnak ki a licitből és nem vállalják tovább a licitet, ezáltal nincs nyertes.

- Ha a résztvevők árverés lebonyolítását súlyosan megzavaró viselkedése miatt az árverést nem lehetett tovább folytatni.

- Ha az árverés eredménytelen akkor az első árverés időpontjától számított 60 napon belülre további időpontot kell kitűzni annak megtartására.

**10. A szerződés megkötése:**

-A Kiíró vagy annak megbízottja a szerződést az árverési ajánlat nyertesével köti meg. A nyertes visszalépése esetén - ha erre vonatkozó kitétel az árverési kiírásban szerepel - az árverés soron következő helyezettjével kell megkötni a szerződést, amennyiben annak ajánlata érvényes, a második helyezett ajánlattevő erről nyilatkozott és a Kiíró az árverésen erről határozott.

- Az árverés nyertese az árverést követő 3 munkanapon belül köteles a szerződés megkötéséhez a szükséges adatait a Kiírónak, illetve a szerződéskötéssel megbízottnak átadni.

- A Kiíró vagy megbízottja a gépjármű értékesítéséről szóló döntés napját követő naptól számított 8 munkanapon belül köteles az adásvételi szerződés-tervezetet az árverésen nyertes ajánlattevőnek átadni. A Kiíró vagy megbízottja és az árverés nyertese köteles az adásvételi szerződést a gépjármű értékesítéséről szóló döntés napját követő naptól számított 15 munkanapon belül megkötni.

**11. A vételár megfizetése:**

A gépjármű vételára kizárólag átutalással vagy a Kiíró számlájára történő banki befizetéssel egy összegben egyenlíthető ki, a gépjármű adásvételi szerződés megkötésével egyidejűleg banki átutalás útján az Eladó OTP Bank Nyrt.-nél vezetett 11738118-15372985 számú költségvetési számlájára.

**12. A gépjármű birtokba adása:**

A gépjármű birtokba adása a vételár Eladó részére történő igazolható megfizetését követően történik. A felek a gépjármű birtokba átadás-átvételéről jegyzőkönyvet vesznek fel.

**11. Egyebek:**

A Kiíró fenntartja azon jogát, hogy:

- az árveréssel kapcsolatban további információt szolgáltató szervezet, személy nevét, címét, telefonszámát, esetleges egyéb információkat, adatokat (környezetvédelmi, természetvédelmi, műemlékvédelmi és egyéb jogi kötöttségek, előírások, stb.) kezelje,

- az árverést eredménytelennek nyilvánítsa,

- a nyertes ajánlattevő visszalépése esetén jogosult az árverés soron következő helyezettjével szerződést kötni.

Az árveréssel kapcsolatban további információ kérhető az (54) 410-078 telefonszámon, vagy személyesen a Derecskei Közös Önkormányzati Hivatal Jogi és Szervezési Csoportjánál.

1. sz. melléklet

**N Y I L A T K O Z A T**

Alulírott, a(z) …………………………………………………………………………….. (név) ………………………………………………………..……………………..………… (cégnév)

………………………………………………………………………………………..(székhely) ……………………………………………………………………..…………(cégjegyzékszám)

képviselője

…………………………………………………………(természetes személy ajánlattevő neve)

………………………………………………………………………………………….(lakcím)

mint ajánlattevő kinyilatkozom, hogy:

-A LUK-094 forgalmi rendszámú SANTANA gyártmányú SJ típusú gépjármű vonatkozásában kívánok ajánlatot tenni.

1. -A LUK-094 forgalmi rendszámú SANTANA gyártmányú SJ típusú gépjármű állapotát a helyszíni megtekintés során megismertem.
2. -Kötelezettséget vállalok az árverésen tett vételi ajánlatának az árverés befejezésének napjától számított 60 napig történő fenntartására arra az esetre, ha az árverés nyerteseként vagy amennyiben ajánlatom az árverés eredményéhez képest a nyertest követő második legkedvezőbb ajánlatnak minősül, és az árverési hirdetményben meghatározott határidőn belül az árverés nyertese nem köti meg az adásvételi szerződést, vagy a szerződésben meghatározott határidőben nem teljesít, továbbá Derecske Város Önkormányzata a második legkedvezőbb ajánlattevővel kíván szerződést kötni.
3. -Az Árverési Hirdetményben és Árverési Tájékoztatóban foglalt árverési és szerződéskötési feltételeket tudomásul vettem.
4. -Köztartozásom nem áll fenn.
5. -Esetleges nyertes árverési vevőként a gépjármű átírásával kapcsolatos költség és illeték megfizetését vállalom.

Dátum: 2024. ……………………………

aláírás/cégszerű aláírás